
	Sut rydych wedi gweithio ar hwn? 
	Ceir enghraifft ar dudalen: 

I ddefnyddio berfau cryno ar gyfer cynnal arddull academaidd cyson trwy’r gwaith. 

	Rydw i wedi ceisio defnyddio nifer o wahanol ferfau cryno er mwyn cynnal yr arddull academaidd trwy fy ngwaith. 

	Targed 2
I gadw at ofynion y canllawiau cyfeirnodi yn nhestun y traethawd (yn bennaf gan beidio â rhoi enwau cyntaf awduron na theitlau dogfennau). 

	Rydw i wedi defnyddio llyfryn y brifysgol i geisio cadw at ofynion y canllawiau ac rydw i wedi gwneud yn siwr nad ydw i wedi cynnwys enwau cyntaf na theitlau dogfennau yn fy ngwaith. 

	Targed 3
 I ddatblygu dy allu i gyfeirio at awduron sy’n cytuno, ar (sail darllen ehangach eto efallai). 

	Rydw i wedi ceisio darllen yn ehangach i ddarganfod awudron sydd yn cytuno â’i gilydd. 
	2, 4



Teitl y modwl: - Astudiaethau Craidd: Y dysgwr: pwy ydw i’n ei addysgu?
Teitl yr aseiniad: Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).  
Rhan 1
Gall cynnydd disgybl ei effeithio gan amrywiaeth helaeth o ffactorau o fewn bywyd plentyn. Yn ystod yr aseiniad yma canolbwyntir ar ddisgybl sydd â’i chynnydd yn cael ei effiethio gan gyflwr Mwtadiaeth Detholedig (MD) a thlodi. Mae’r holl enwau a ddefnyddir yn yr aseiniad yn rhai dychmygol gan gydymffurdio â Chanllawiau BERA (2018), sydd yn nodi nad yw’n foesegol gywir i ddefnyddio enwau cywir unrhyw berson mewn astudiaeth ymchwil. Enw’r plentyn yw Amira, sydd yn wyth mlwydd oed ac yn dechrau yn ei dosbarth newydd sef blwyddyn 4. Mae Amira yn byw â MD sef ‘selective mutism’. O ganlyniad felly i’r diagnosis a gafwyd nôl yn 2017 mae Amira wedi ei rhoi ar gofrestr Anghenion Dysgu ychwanegol (ADY) yr ysgol. Mae’r Cynllun Cymorth o chwe wythnos yn cyfateb i ganllawiau’r Llywodraeth ar ADY ac yn sicrhau bod Amira a’i anghenion yn ganolog i bob gweithgaredd a phenderfyniad. Drwy ddilyn y Ddeddf ADY a’r Tribiwnlys Addysg (Cymru), mae’n hanfodol bod ysgolion yn cynnwys y plentyn a’u teuluoedd ym mhob penderfyniad, a bod y plentyn o’r farn bod yr hyn sydd yn cael ei benderfynu yn eu cynnwys hwy yn hytrach nac yn digwydd iddynt. (Llywodraeth Cymru,2018). 
Y prif sgiliau sydd angen eu datblygu yn ystod y Cynllun Cymorth yw sgiliau emosiynol Amira, gan ddatblygu ei gallu i rannu a thrafod ei theimladau a hefyd parhau i ddatblygu ei sgiliau cymdeithasol gan godi ei hyder i sgwrsio o fewn yr ysgol. O ganlyniad i’r MD, nid yw Amira yn teimlo’n gyfforddus yn siarad na chyfathrebu mewn unrhyw ffordd mewn amryw o sefyllfaeodd. Mae angen gweithio yn aml-asianteithiol ac fel tîm i ddatblygu hyder a sgiliau Amira (Selective Mute Association, 2021). Gan fod Amira yn byw gyda’r cyflwr o MD, anaml iawn y byddwn yn ei chlywed yn siarad. Mae un aelod o staff sef Miss Jones wedi creu perthynas glos iawn gydag Amira, ac mae Amira yn siarad â hi ar ei phen ei hun;gwelir ei phersonoliaeth bach yn fflachio i’r golwg pan yng nghwmni Miss Jones. Gwelir fwy o fanylion am gefndir Amira yn ei phroffil ‘Dyma Fi’ ar dudalen 8 a hefyd mwy o wybodaeth am ei sgiliau ym mhroffil yr athrawes ar dudalen 7. 
Y pedwar strategaeth a ddewiswyd fel rhan o’r Cynllun Cymorth yw; cynnwys y rhieni mewn sesiynau yn yr ysgol, gweithio gyda seicolegydd addysg er mwyn i Amira gael y gefnogaeth orau yn seicolegol, cael anifail anwes ar gyfer y dosbarth, ac yn olaf cynnal sesiynau cyson gyda Miss Jones ei chymhorthydd ADY. Noda Kervatt (dyddiad anhysbys) bod angen gweithio fel tîm pan yn ymdrin â phlentyn sydd â MD; seicolegydd, rhieni, yr athrawes ddosbarth a holl staff yr ysgol. Dyma felly fydd yn digwydd yn ystod cynllun Amira i ddechrau datblygu ei sgiliau er mwyn creu cyfranwr mentrus a chreadigol sydd yn barod i chwarae ei rhan yn llawn yn ei bywyd a’i gwaith (Llywodraeth Cymru, 2015). Am fwy o fanylder, gwelir tudalennau 9 a 10. 
Gwelir bod Amira yn gwneud cynnydd digonol yn academaidd. Mae ei chynnydd yn cyd-fynd â Cham Cynnydd 2 yn y Cwricwlwm i Gymru (CiG) ar draws rhan helaeth o’r Meysydd Dysgu a Phrofiad (MDaPh). Er bod gan Amira MD, mae ei gwaith ysgrifenedig o safon dda. Pan mae Amira yn gweithio’n unigol neu mewn grwpiau bychain gyda Miss Jones, mae ei gwaith yn raenus. O ran y Disgrifiadau Dysgu, mae Amira yn deall bod pobl yn siarad ieithoedd gwahanol, mae hi’n dechrau deall bod nodweddion tebyg a gwahanol rhwng ei hieithoedd ac mae hi’n gallu deall gwybodaeth am amrywiaeth o bynciau, gan adnabod y prif bwyntiau. (Llywodraeth Cymru, 2019). Fel y nodir eisoes, mae Amira yn hoff iawn o’i chymhorthydd sef Miss Jones, gwna Amira ar ei gorau yn ei chwmni. Mae hyn yn sail gadarn i’r penderfyniad o gael Miss Jones i arwain pob sesiwn y bydd yn cael eu cynnal gydag Amira yn ystod ei hanner tymor cyntaf ym mlwyddyn 4. 

Noda Curby, Brock a Hamre (2013) y dylai athrawon a staff ysgol fod yn gyson o ran y cymorth emoisynol sydd yn cael ei ddarparu i’r disgyblion. Hynny yw dylai’r athrawes neu’r staff sichrau eu bod yn gwenu, yn rhoi cwtch neu yn cynnig helpu’r disgyblion trwy gydol y dydd er mwyn eu darparu â chymorth emosiynol cyson. Felly, drwy sicrhau cysondeb yn y staff mae’n rhoi cysondeb hefyd yn y cymorth emosiynol a gaiff Amira yn ystod y sesiynau. Gan fod Amira yn cael trafferth i fynegi ei theimladau mewn unrhyw fodd o gyfathrebu, teimlir bod hyn yn bwynt hynod bwysig, ac yn elfen bwysig y dylir canolbwyntio arno yn ystod y sesiynau. Dadleua Pekrun (200) hefyd ei bod yn hanfodol i emosiwn yr aelod staff sydd yn gweithio gyda’r disgybl/disgyblion fod yn gyson er mwyn sicrhau mwynhâd  i’r disgyblion a’u bod yn cymryd rhan yn llawn yn y weithgaredd neu’r wers. Wrth gwrs, er mwyn i’r sesiynau yma gydag Amira lwyddo, mae angen iddi fod yn eu mwynhau ac yn edrych ymlaen i fynychu.  

Diffinir cyflwr Amira gan y Gwasanaeth Iechyd Genedlaethol (2019) fel “anhwylder pryder difrifol lle nad yw person yn gallu siarad mewn rhai sefyllfaeodd cymdeithasol”. Nodir hefyd nad yw person neu blentyn sydd â MD, yn dewis peidio siarad ond yn hytrach nid ydynt yn medru siarad. Eglura Omdal (2008) mai’r tueddiad gyda’r plant yw i beidio siarad ag oedolion anghyfarwydd, athrawon neu staff ysgol mewn sefyllfaeodd penodol fel mewn meithrinfa neu ysgol.  Cytuna Steinhasuen a Juzi (1996) â Omdal drwy ategu er bod rhai o’r plant yn siarad mewn man ble maent yn gyfforddus fel eu cartref, yn aml iawn yn y fynedfa i’r ysgol y mae’r broblem yn dechrau. Yn sefyllfa Amira, yn ôl ei rhieni mae Amira yn sgwrsio’n y cartref, ond yn dueddol o gadw yn y pellter ac yn gadael i’w brawd a’i chwaer wneud y siarad ar ei rhan. Mae gan Amira a’i brawd a’i chwaer weithiwr cymdeithasol, ac wedi i’r athrawes gael cyfarfod gyda hi daeth i’r amlwg nad oedd Amira ychwaith yn sgwrsio gyda hi ond yn hytrach yn gadael i’w brawd a’i chwaer wneud ar ei rhan. Credir ei bod yn hynod bwysig bod pob plentyn yn gallu cael dweud eu barn a thrafod gyda’u gweithiwr cymdeithasol, felly bydd y weithwraig honno yn gallu gweithio’n agos gyda’r ysgol yn ystod yr hanner tymor i  ddatblygu perthynas gyda Amira er mwyn ei chynorthwyo ymhellach yn y cartref ac yn ei bywyd bob dydd. 

Effeithia tlodi ar ddatblygiad Amira yn ogystal; mae’n rwystr amlwg yn ei datblygiad cymdeithasol ac emosiynol. Gyda thlodi yn aml daw diffyg cefnogaeth academaidd ac emosiynol yn y cartref o ganlyniad i ddiffyg addysg,nwyddau ac iechyd  (The European Anti-Poverty Network, 2013). Gan bod Amira yn byw â chyflwr cymhleth ac eithaf prin, mae’n holl bwysig ei bod yn cael y gefnogaeth angenrheidiol yn yr ysgol gan nad yw’r gefnogaeth yma mor bresennol yn ei chartref. Un o nodau’r Cynllun Cymorth sydd wedi ei greu ar gyfer Amira yw i gynnwys ei rhieni yn ei haddysg ac yn ei datblygiad o fewn yr ysgol, gan weithio fel un i sichrau’r gorau i Amira. Mae gan bob plentyn wahanol fathau o rieni, mae’n rhaid cydnabod bod addysg yn llawer pwysicach i rai rhieni o gymharu â rhieni eraill. Nid yw rhieni Amira yn cymryd llawer o ddiddordeb yn ei haddysg, nac yn rhoi cymorth iddi adref. O ganlyniad, bydd cael y rhieni i fynychu’r sesiynau yn yr ysgol yn her. Er mwyn ceisio lleihau’r siawns iddynt beidio mynychu, bydd cyfle i’w brawd a’i chwaer ddod i rai o’r sesiynau hyn. Byddid hefyd yn ei gwneud yn glir iddynt nad oes rhaid i’r ddau fynychu pob un, ac y gallent  fynychu ar wahân. Cred Cogner (1992) bod sefylfa economaidd teuluoedd yn effeithio’n helaeth ar y gefnogaeth a’r sylw y mae rhieni’n ei roi i’w plant. Noda hefyd bod eu sefyllfa ariannol yn effeithio ar gysondeb y cariad a hefyd y ddisgyblaeth sydd yn cael ei arddangos yn y cartref (Cogner,1992). O ganlynaid i dlodi yn ogystal, nid oes gan Amira’r dillad dwieddaraf, na theganau neu offer, fel rhan fwyaf o’i chyfoedion. Gall toldi yn aml wneud i blentyn deimlo fel ei bod yn cael ei heithrio, ei stigmateiddio a’i bwlio (Llywodraeth Cymru, 2019).  Noda Estyn (2020), fod cynnwys y rhieni yn addysg y plant yn cael effaith sylweddol ar fedrau dysgu’r dysgwyr, ac hefyd yn gwella gwybodaeth y rhieni yn yr un modd. Drwy wneud hyn gydag Amira a’i theulu, bydd yr ysgol yn creu partneriaeth well gyda’r teulu ac hefyd yn rhoi cymorth i’r rhieni ac Amira law yn llaw. Mae’r system ADY newydd yn rhoi pwyslais cadarn ar gydweithredu (Llywodraeth Cymru,2018). Teimlir bod y penderfyniadau  o fewn y Cynllun Cymorth yn adlewyrchu’r newid sylweddol yma sydd wedi ei nodi’n glir yn y Ddeddf ADY newydd.  

Mae’n hanfodol rhoi pwyslais ganolog ar lais y plentyn ar draws yr ysgol (Cyngor Sir Gâr, 2021). Felly, o fewn cynllun Amira, mae’n holl bwysig ei bod yn cael y cyfle i drafod gyda Miss Jones ar ddechrau’r cynllun beth fuasai hi’n fwynhau ei wneud a beth fyddai’n deimlo’n gyfforddus yn ei wneud gan gadw datblygu ei sgiliau cymdeithasol ac emosiynol mewn cof. Cyfatebir hyn i Erthygl 13 o Gonfensiwn y Cenhedloedd ar Hawliau Plant (CCUHP) sydd yn nodi y dylai bob plentyn gael yr hawl i ryddid mynegiant. Bydd yr hawl yma’n cynnwys rhyddid i geisio, cael a rhoi gwybodaeth a syniadau o bob math, waeth beth fo’r ffiniau, naill ai ar lafar, mewn ysgrifen neu mewn print, ar ffurf celfyddyd, neu drwy unrhyw gyfrwng arall a ddewisir gan y plentyn (Confensiwn y Cenhedloedd Unedig, 2021). Hefyd mae’n bwysig nodi na ddylid gorfodi Amira i wneud unrhyw beth nad ydi hi’n teimlo’n gyfforddus ei wneud. Nodir gan y mudiad MD (2021) na ddylid rhoi unrhwy blentyn sydd â’r cyflwr mewn sefyllfa ble mae hi neu ef yn teimlo yn hyd yn oed fwy pryderus. Gan amlaf maent yn hoffi mannau tawel, heb lawer o bobol yno  (Selective Mute Association, 2021). Dylai Amira gael yr hawl i ddewis lle mae hi eisiau ei sesiynau gael eu cynnal, gall hyn fod tu allan, mewn ystafell dawel, yn y neuadd ble bynnag y mae Amira yn teimlo’n gyfforddus ynddo ar ddiwrnod y sesiwn penodol hwnnw. Wedi dweud hyn, gan bod cysondeb mor bwysig i ddisgyblion â MD, efallai y buasai’n syniad gwell i gadw’r sesiynau mewn un ystafell benodol fel bod Amira yn gyfforddus yno, ac yn gwybod yn union lle fydd ei sesiynau pob tro. 

Mae llawer o ymchwil wedi ei wneud am yr hyn a all fod o gymorth i blentyn sydd  â MD mewn dosbarth prif lif. Dylai’r disgybl dan sylw gael ei annog i gymryd rhan mewn gweithgareddau yn y dosbarth, os nad yw’r plentyn yn siarad llawer gall roi swyddi fel tacluso neu gasglu llyfrau ac ati iddi/iddo. (Selective Mutism Association, 2021). Nodir yn glir gan y mudiad y dylai’r disgybl i ddechrau gael y cyfle i ddenfyddio strategaethau di-iaith fel cardiau, nodio, pwyntio ayb ond fel mae’r disgybl yn datblygu mae’n hanfodol ei bod hi neu ef yn cael ei annpg i ddenfyddio geiriau neu fodd llythrennol o gyfathrebu (Selective Mutism Association,2021). Yn sicr, caiff Amira’r cyfle i gymryd rhan mewn amryw o weithgareddau a gwersi o fewn y dosbarth, er mwyn datblygu ei sgiliau cymdeithasol a chreu ffrindiau newydd wrth iddi ddod yn fwy parod i siarad gyda’i chyfoedion. Mae gan lleoli disgybl â ADY mewn dosbarth prif lif fanteision ac anfanteision. I ddechrau, yn ôl ymchwil gan Webster (2015), gwelir gynnydd o 25% yn yr amser y mae athrawon a disgyblion ADY yn rhyngweithio rhwng 1970au a 2012. Erbyn heddiw mae pwyslais llawer mwy ar ddisgyblion ADY o fewn ein hysgolion, a’r newid diweddaraf sef y Ddeddf ADY 2018 yn nodi eu pwysigrywdd a’u hawliau yn amlycach nag erioed o fewn ein hysgolion. Mae llawer o bwysau ar athrawon yn gyffredinol i fod yn hyddysg mewn nifer helaeth o wahanol feysydd. Mae cyflyrrau sydd yn rhoi disgyblion ar restr ADY yn eang ac yn gofyn am wybodaeth dwfn er mwyn eu cefnogi’n llawn. Nid yw’n ymarferol disgwyl i pob athro/athrawes feddu â’r wybodaeth ddwfn yma am bob cyflwr posib y gall eu disgyblion gael. Wedi dweud hyn rôl yr athro/athrawes yw i sicrhau eu bod yn ymchwilio i’r cyflwr ac yn paratoi eu hunain ar gyfer y disgybl tan sylw. 

Fel y nodwyd eisoes, er mwyn gweithio’n effeithiol gyda phlentyn sydd â MD, mae angen gweithio fel tîm gan weithio gyda nifer o asiantaethau allanol. Gwelir yn y Cynllun Cymorth bod seicolegydd, rhieni, yr athrawes ddosbarth a holl staff yr ysgol yn gweithio gyda’i gildd ar y cynllun ar gyfer Amira. Mae pob un yn chwarae rhan allweddol ac unigryw yn y broses. Nodir yn Neddf Plant 2004 gan Lywodraeth Prydain bod gan bob awdurdod lleol yr hawl i ddyfarnu arian penodol ar gyfer plant sydd angen cymorth ychwanegol er mwyn uno gwasanaethau angenrheidiol o gwmpas y plentyn i’w galluogi i sicrhau eu bod yn cwrdd ag anghenion y plentyn. I ategu at hyn, nodir yn y Ddeddf Anghenion Dysgu Ychwanegol (ADY) newydd a gafodd ei chymeradwyo yn 2018 bod angen mwy o gydweithredu, gan gynnwys gwasanaethau iechyd, cymdeithasol ac ysgolion (Llywodraeth Cymru, 2018). Dyma fydd yn digwydd yn sefyllfa Amira; gwelir yn y Cynllun Cymorth y bydd sesiynau gyda’r seicolegydd addysg yn digwydd unwaith y mis, yn ogystal â sesiynau sydd yn cynnwys ei rhieni a’i gweithiwr cymdeithasol. Er bod y Llywodraeth yn rhoi pwyslais helaeth ar Awdurdodau Lleol i wella’r safon o gefnogaeth amlasiantaethol . Prin yw’r ymchwil sydd yn arddangos y strategaethau neu’r gwasanaethau gorau i’w defnyddio er mwyn cael yr effaith fwyaf gadarnhaol ar ddisgyblion (Salmon, 2004). Dywedir Stiff (2007) nad oes neb yn dadlau yn erbyn buddiannau o weithio yn amlasiantaethol, ac mae strategaethau a chanllawliau clir i’w dilyn sydd yn nodi’r ffyrdd orau o weithio er mwyn y gorau ar gyfer plant ADY ac eraill (Rutter, 2006). Dadleua Rutter (2006) hefyd nad yw’r manylion o amgylch cyfluniad a’r ffordd y dylai’r awdurdodau ddarparu’r gefnogaeth heb eu nodi’n glir.  Nodir gan  Frost (2005), bod polisïau gofal plant ar draws y Gorllewin Modern yn galw am wella cydweithrediad amlasiantaethol. Dyma o ble hannodd y Mudiad Dechrau’n Deg sydd yn rhoi man arbennig i wahanol asianteithiau uno er mwyn asesu a chydweithio i gael y gorau ar gyfer pob disgybl. I ychwanegu, nodir ar wefan ‘Good Schools Guide’ y gellir dod dros yr anabledd yma fel arfer, a’r siawns orau sydd gan ddisgybl i gyflawni hyn yw pan mae’r ysgol yn gweithio’n agos gyda’r rhieni ac asiantaethau allanol. 
Y trosglwyddiad sydd yn digwydd ym mywyd Amira yn ystod cyfnod y Cynllun Cymorth yw ei bod yn symud o flwyddyn 3 i flwyddyn 4, mae hwn yn drosglwyddiad fertigol. Golygir hyn ei fod yn drosglwyddiad mawr ym mywyd y plentyn  sydd am fod yn newid amlwg iddi yn hytrach na throsglwyddiad llorweddol sydd yn gallu digwydd yn ddyddiol.  Mae unrhyw newidiadau ym mywyd plentyn sydd â MD yn her enfawr. Mae angen sichrau bod y disgybl yn cael digon o rybudd bod rhywbeth am newid, a bod  gwahanol strategaethau mewn lle  er mwyn ymdopi â’r trosglwyddiad. Fel yr amlinellir eisoes mae Amira yn symud i fyny o flwyddyn 3 i flwyddyn 4 yn ei hysgol. Bydd ganddi athrawes newydd yn ei dosbarth newydd, a hefyd ystafell wahanol i ddod yn gyfarwydd â hi. Bydd Miss Jones ei chymhorthydd yn parhau i’w chefnogi ac yn trosglwyddo gydag Amira i’w dosbarth newydd. Er mwyn gwneud y trosglwyddiad ychydig yn haws i Amira penderfynwyd defnyddio sawl arf penodol. Y cyntaf yw i gael anifail anwes yn ei dosbarth newydd seff mochyn cwta. Caiff Amira’r cyfle i’w enwi pan yn cyrraedd ei dosbarth newydd. Nodir gan Howe (The Guardian, 2019) sydd yn athrawes feioleg bod cael anifail anwes mewn dosbarth yn cael effaith anghredadwy ar ddisgyblion sydd â chyflyrrau Awtistiaeth neu broblemau emosiynol neu ymddygiad. Wedi dweud hyn, dadleua’r  RSPCA (2019), bod ystafelloedd dosbarth yn llefydd swnllyd a allai fod yn risg i rai anifeiliad fel moch cwta. Nodwyd hefyd bod nifer o ysgolion yn anghofio am yr anifeiliaid anwes yn ystod gwyliau ysgol a’u bod yn cael eu gadael heb fwyd a diod. Yn sicr, bydd angen i’r ysgol gymryd pob cyfrifoldeb am yr anifeiliaid a sicrhau eu bod yn cyd fynd gyda chanllawiau’r RSPCA o gael anifail mewn dosbarth. Nodir gan Lewis a Grigg (2021) bod y budd y mae anifeiliaid yn gael ar emosiwn plant yn aruthrol, a bod plant yn teimlo eu bod yn gallu rhannu pethau gyda’r anifeiliaid na fuasent  yn eu rhannu gydag oedolion. 
Un strategaeth arall a ddefnyddir yn y cynllun i hwyluso’r trosglwyddiad i Amira yw sicrhau bod ei chymhorthydd hefyd yn symud gyda hi i’w dosbarth newydd. Nodir gan y Mudiad ar gyfer MD (2021) , y dylai ysgolion sicrhau bod gan pob plentyn sydd â MD berson penodedig i’w helpu (Miss Jones yn achos Amira). Gall hyn fod yn gost ariannol swmpus i’r ysgol, ond mae yr ysgol wedi derbyn grant Datblygu Disgyblion gan yr awdurdod lleol sydd yn £1,150.  Bydd rhan helaeth o’r grant yn mynd tuag at gyflogi person penodedig ar gyfer Amira. Noda Watson (2018) ei bod yn hynod bwysig ein bod yn datblygu’r berthynas gadarnhaol yma gyda’n disgyblion, yn enwedig y disgyblion rheiny sydd yn cyrraedd y dosbarth gyda phroblemau adref, anghenion ychwanegol neu ddiffyg hyder neu ymddiriedaeth mewn oedolion. Dadleua Watson (2018) hefyd os ydym ni’n disgwyl i’n disgyblion i ymddiried yn y ffaith ein bod yn gofalu amdanynt yna mae’n rhaid i ni arddangos ein hanwyldeb heb ei gyfnewid â gorfodi iddynt ymddwyn mewn ffordd benodol. Drwy sichrau cysondeb a pharu Amira gyda Miss Jones, yn sicr bydd Amira yn teimlo fel bod rhywun yn gofalu amdani ac yn dangos anwyldeb tuag ati. Cydnabyddir y ffaith nad oes dwy Miss Jones. Bydd adegau’n codi ble na fydd Miss Jones yn bresennol yn yr ysgol; bydd rhaid gohirio’r sesiwn a’i ail drefnu i ddiwrnod arall. Ni fydd y sesiwn yn cael ei gynnal dan ofal aelod arall o staff gan nad yw hyn yn sicrhau’r cysondeb y mae Amira ei angen. Cydnabyddir nad yw hyn yn sefyllfa delfrydol, gan ein bod yn ddibynnol ar un aelod o staff, ond wedi dweud hyn mae angen i pob aelod o staff yn yr ysgol fod yn ymwybodol o anghenion Amira; staff y gegin, y dderbynfa a glanhawyr. Nodwyd gan fudiad cenedlaethol MD (2021) , bod angen i holl staff yr ysgol fod yn ymwybodol o anghenion y disgybl er mwyn i’r disgybl deimlo yn gyfforddus yn yr ysgol.  Yn ogystal, bydd Amira yn cael ymweld â’i dosbarth newydd ar ddiwedd tymor yr Haf, er mwyn dechrau ymgyfarwyddo gyda’r dosbarth a’i hathrawes newydd. Caiff hyn ddigwydd fwy nag unwaith, yn unol â dymuniadau Amira. Drwy wneud hyn bydd Amira yn gwybod beth i’w ddisgwyl ym mis Medi ac o’r herwydd ni fydd yn  gymaint o fraw iddi. Wrth gwrs, nid yw am ddatrys y broblem, ond mae’n strategaeth ychwanegol y gellir ei defnyddio i geisioo hwyluso’r trosglwyddiad iddi. 
	
Yn olaf, credir bod angen i athrawes ddosbarth a chymhorthydd ADY Amira fynd ar gwrs sydd weid ei achredu gan fudiad MD, er mwyn dysgu rhagor am ei chyflwr ac i wybod yn union sut i ddelio ac ymddwyn. Drwy wneud hyn, byddant yn cael eu hyfforddi ac yn gwella eu gwybodaeth o’r cyflwr ac yn gweithio unwaith eto gydag asiant allanol er mwyn gwneud bywyd ysgol Amira mor rhywdd a phosibl iddi. 

Drwy gyfrwng yr aseiniad yma, teimlaf fy mod wedi datblygu fy ngwybodaeth yn helaeth ar y cyflwr MD. Wedi i mi ddod ar draws plentyn gyda’r cyflwr yma mewn dosbarth, roeddwn yn awyddus iawn i ddysgu mwy ac i ehangu fy ngwybdoaeth ar sut y gallwn i fel darpar athrawes wneud bywyd y disgybl yn haws yn yr ysgol. Teimlaf fy mod weid dewis 4 strategaeth defnyddiol ac effeithiol iawn ar gyfer Amira, a fydd, gobeithio, o fewn yr hanner tymor yn ein galluogi i weld ychydig o ddatblygiad yn ei hyder i siarad a chyfathrebu yn llafar gyda staff yr ysgol a’i chyfoedion. Yn bersonol, teimlaf bod y strategaeth o ddefyddio anifail anwes yn un unigryw a fydd yn gweddu yn berffaith ar gyfer Amira. Wedi dweud hyn, mae llawer o risgiau gyda dod ag anifail anwes i’r dosbarth, ac mae’n hanfodol ein bod yn cydnabod hyn ac yn gwneud asesiad risg ar ei gyfer. Nodir Waltham (2021), bod plant sydd yn ymwneud ag anifeiliaid yn dueddol o gael mwy o hunan hyder, a sgiliau cymdeithasol gwell na’r rheiny nad oes ganddynt ddim cyswllt gydag anifeiliaid. Felly, yn sicr bydd y defnydd o fochyn cwta yn arf ddefnyddiol yn y broses o wella sgiliau cymdeithasol Amira. 

Yn ail, teimlaf bod cynnwys y rhieni yn sesiynau Amira am fod yn her. Mae natur y cartref yn awgrymu na fydd cysondeb ym mhresenoldeb y rhieni, a gall hyn effeithio ar agwedd Amira tuag at y sesiynau. Er gwaethaf hyn, credaf ei fod yn hanfodol bwysig ein bod yn rhoi’r cynnig a’r cyfle i’r rhieni, er mwyn cyd-fynd â Deddf ADY newydd Cymru, sydd yn annog pob ysgol i gydweithredu yn well gyda’r holl randdeiliaid sydd yn ymwneud â’r plentyn (Llywodraeth Cymru, 2018). Unwaith eto, mae cynnwys y Seicolegydd Addysg (SA) yn y cynllun yn rhoi’r elfen arbenigol yna i’r ysgol. Gall y seicolegydd gynnig cymorth pwrpasol ac uniongyrchol ar gyfer anghenion seicolegol Amira, a gall staff yr ysgol elwa o gael gwybod hyn yn ogystal er mwyn cynhorthwyo Amira ar draws yr ysgol. 

Yn ystod yr aseiniad, teimlaf fy mod wedi cyffwrdd â 2 brif Safon o’r gweithlyfr Safonau Proffesiynol ar gyfer darpar athrawon. I ddechrau, ‘Cynnwys partneriaid mewn dysgu’. Teimlaf fy mod yn sicr wedi cyffwrdd y safon yma yn ystod yr aseiniad, gan wneud cysylltiadau gyda’r rhieni, ac asianteithiau allanol fel y seicolegydd addysg. Drwy wneud hyn rydw i wedi cael y cylfe i archwilio’r buddiannau o weithio yn amlasiantaethol gyda ddisgybl ADY. Yn ogsytal, rydw i wedi cydnabod y ffaith bod angen i holl staff yr ysgol weithio gyda’i gilydd er mwyn cynhorthwyo Amira. Wedi dweud hyn, teimlaf y gallaf fod wedi cynnwys hyd yn oed mwy o asiantaethau allanol drwy gael efallai therapydd, neu arlunydd i mewn i’r ysgol hefyd y weithio gydag Amira. Yr ail safon teimlaf fy mod wedi ei ddatblygu yn ystod yr aseiniad yw ‘Darllen ehangach a chanfyddiadau ymchwil’. Yn ystod yr aseiniad ymchwiliais yn helaeth i’r cyflwr MD,  a sut y gellir rhoi cymorth i ddisgybl sydd â’r cyflwr o fewn dosbarth prif lif. Rydw i hefyd weid ymchwilio i pa effaith y mae tlodi yn gael ar gynnydd a datblygiad plentyn. 

Rhan 2
Proffil Amira (o safbwynt yr athrawes) 
Tymor yr Hydref Blwyddyn 4 (20/21)
Cefndir Amira
Mae Amira yn ddisgybl hoffus, addfwyn a diniwed. Mae gan Amira gyflwr unigryw o’r enw Mwtadiaeth Detholedig. Mae ganddi’r diagnosis ers tua 4 mlynedd, ac mae hi’n dal yn fuan iawn yn y broses o ddatblygu ei llefaredd a’r modd y mae hi’n cyfathrebu. Mae hyn yn bennaf oherywdd y diffyg cefnogaeth sydd ganddi adref. Mae’n byw mewn cartref tlawd iawn ac nid oes llawer o gefnogaeth academaidd nac emosiynol yn y cartref. Mae crefydd  ei thad yn treiddio’n gryf ym mywyd y cartref, ble mae merched yn llai gwerthfawr na dynion ac felly mae ei brawd yn cael llawer mwy o sylw i gymharu ag Amira a’i chwaer.  


Datblygiad Cymdeithasol
Mae gan Amira ambell i ffrind y mae hi’n sgwrsio gyda pob hyn a hyn. Mae hi’n cael trafferth chwarae gyda phlant eraill am gyfnodau hir, gan and yw hi’n gyfforddus yn cyfathrebu gyda’i chyfoedion. Nid yw Amira na’i brawd na’i chwaer yn cael mynd allan i chwarae gyda phlant eraill tra yn y cartref. Felly yr ysgol yw’r unig gyfle y mae hi’n gael i gymdeithasu gydag eraill ac felly mae hyn ar adegau yn gallu bod yn anodd iddi. Gan nad yw Amira yn gyfforddus yn siarad neu gyfathrebu llawer yn yr ysgol, mae angen i ni ddatblygu ei sgiliau drwy ddefnyddio gwahanol strategaethau i’w chael hi i gyfathrebu. 
Datblygiad Emosiynol 
Mae Amira yn ei chael yn anodd i drafod teimladau gydag oedolion, nid yw hyn yn cael ei annog yn y cartref felly mae’n her i Amira drafod gyda staff yr ysgol. Mae hyn yn rhywbeth sydd angen ei ddatblygu yn ystor y flwyddyn hon.  Gan amlaf mae Amira yn ddi emosiwn, nid yw hi’n dangos llawer o emosiwn o gwbl. Nid oes gan Amira lawer o ffrindiau, gan ei bod hi’n ei chael yn anodd i gyfathrebu gyda’i chyfoedion. Mae Amira yn trafod ei theimladau weithiau gyda Miss Jones ei chymhorthydd, ac yn anaml iawn y byddai’n trafod gyda’i hathrawes Mrs Roberts. 

Dewch i fy adnabod i... 

Amira ydw i, ‘dwi’n 7 oed ac yn nosbarth Blwyddyn 3 Mrs Roberts, fy nghymhorthyd yw Miss Jones. 





Fy nghefndir
Mae gen i gyflwr o’r enw Mwtadiaeth Detholedig, ac felly nid ydw i’n teimlo’n gyfforddus  yn siarad yn yr ysgol. Rydw i yn hoffi siarad gyda Miss Jones! Mae Mam a Dad yn byw yn y dref ers tua 8 mlynedd, a chyn hynny maent wedi byw mewn amryw o ddinasoedd mawr yn Lloegr. Mae gen i 1 brawd sydd ym mlwyddyn 1 a chwaer fawr sydd ym mlwyddyn 9.  Rydw i’n ffrindiau mawr gyda’r ddau. Mae Dad yn gyrru tacsis ac mae mam yn aros adref i lanhau a golchi dillad. Mae Mam a Dad yn dod o Afghanistan yn wreiddiol ond yma yng Nghymru cefais i fy ngeni a’m magu. 
Fy niddordebau
Rydw i wrth fy modd yn gwneud lluniau, ac yn lliwio ym mhob man. Fy hoff le i ddarlunio yw ar lawr neu ar waliau gyda sialc. Rydw i wrth fy modd gyda Pokemon ac yn gallu gwneud lluniau gwych o’r cymeriadau. Rydw i hefyd yn mwynhau chwarae allan yn yr awyr iach ar sgwter neu yn cicio pêl. Rydw i hefyd wrth fy modd gydag anifeiliaid, er nad oes gen i un adref. 























Yn yr ysgol...
Rydw i’n mwynhau darllen llyfrau Cymraeg yn enwedig llyfrau sydd yn ddoniol. Nid ydw i’n hoffi siarad llawer yn yr ysgol, ond rydw i’n hoffi siarad gyda Miss Jones yn dawel ar fy mhen fy hun. Buaswn wrth fy modd cael anifail anwes yn y dosbarth gan fy mod yn caru anifeiliad ond nid oes gen i un adref. 





	

Cynllun Cymorth Amira

Er mwyn hwyluso’r trosglwyddiad o flwyddyn 3 i flwyddyn 4, mae strategaethau wedi eu rhoi mewn lle fel cymorth i Amira. Cyn rhoi rhain mewn lle, mae trafodaethau wedi bod yn digwydd rhwng yr ysgol, adref a hefyd gyda Amira a’i chymhorhtydd ADY. Bydd y Cynllun yn para am hanner tymor, cyn ei adolygu a gwneud newidiadau os bydd angen. 
	Y strategaeth 
	Manylion am y strategaeth 
	Sut bydd hyn o fudd i Amira?
	Pwy sydd yn cymryd rhan yn y strategaeth? 

	Cynnwys y rhieni
	Yn ystod sesiynau Miss Jones bydd cyfle i rieni Amira eu mynychu, er mwyn bod yn rhan o ddatblygiad Amira.Yn ystod y sesiynau yma hefyd bydd arfer dda o ran sut i gefnogi Amira yn cael ei arddagos, byd dhyn gobeithio yn adddysgu’r rhieni ac yn dangos iddynt sut fath o bethau y gellid wneud adref gyda Amira i barhau’r datblygiad yn y cartref. 
	 Bydd cael ei rhieni yn yr ysgol yn gwneud i Amira deimlo yn fwy cyfforddus am fod ganddi rhywun cyfarwydd yno gyda hi. Yn ogystal gobeithio y bydd rhieni Amira yn defnyddio ychydig o’r syniadau yma ac yn gwneud gweithgareddau tebyg gyda Amira adref. 
	· Amira
· Rhieni
· Miss Jones

	Gweithio gyda seicolegydd addysg  (SA)
	Gall y seicolegydd addysg gynnig gwybodaeth arbenigol am gyflwr Amira. Yn ogystal, gall y SA gynnig cymorth seicolegol i Amira, drwy gynnal sesiynau arbenigol ar ei chyfer. 
	Mae Amira angen cymorth arbenigol gan rhywun sydd â gwybodaeth helaeth am ei chyflwr, sydd yn deall yr hyn sydd ei hangen arni er mwyn gwneud cynnydd a datblygu ei sgiliau cyfathrebu a parhau id dal at ii sgwrsio mwy a mwy o fenw yr ysgol a’r ystafell ddosbarth. 
	· Amira
· Y SA
· Miss Jones 

	Cael anifail anwes yn y dosbarth
	Bydd mochyn cwta yn cael ei brynu ar gyfer y dosbarth. Caiff Amira gyfle i enwi’r anifail anwes fel ei bod yn teimlo perchnogaeth dros yr anifail. Bydd yr anifail anwes ar gael i Amira i’w afael a’i chysuro pryd bynnag y bydd hi eisiau. Caiff amira gyfle i’w fwydo a glanhau ei gawell, bydd yn hefyd yn ychwanegu at y teimlad yma o berchnogaeth tuag at yr anifail. 
	Bydd yr anifail anwes yn gymorth i Amira fel cysur iddi tray n yr ysgol. Caiff Amira gyfle i rhoi mwythau i’r anifail, a hefyd sgwrsio gyda’r anifail os y byddai’’n teimlo’n gyfforddus yn gwneud hyn. Mae anifeiliaid yn ffordd dda iawn o gysuro plant sydd yn cael trafferthion emosiynol a chymdeithasol. 
	· Amira
· Yr anifail anwes 
· Miss Jones

	Cynnal sesiynau cyson gyda Miss Jones 
	Yn ystod y sesiynau yma bydd cyfle i Amira gymryd rhan mewn amryw o wahanol weithgareddau. Bydd rhain yn cynnwys; storîau cymdeithasol, sesiynau cyfathrebu gyda chardiau, sesiynau celff a chrefft a sesiynau meddwlgarwch i enw rhai. Bydd y sesiynau yn digwydd 3 gwaith yr wythnos a bydd y seisynau yn para rhwng 15-30 munud. Yn ystod y seisynau yma bydd cyfle i rieni Amira fynychu rhai ohonynt er mwyn gwella’r berthynas ysgol-adref. Yn ogystal, gall hyn hefyd roi’r ymdeimlad i’r rhieni eu bod hwy yn rhan o’r broses ac yn gwendu iddynt fod eisiau bod yn rhan o addysg eu plentyn. Cyn i’r seiynau yma ddechrau, bydd Miss Jones weid eistedd lawr gyda Amira i drafod yr hyn yr hoffir wneud yn y sesiynau gan greu amserlen ar ei chyfer fel y bod ganddi rhywbeth i gyfeirio yn ôl at os yn ansicr o’r hyn sydd yn digwydd. 
	Nod y sesiynau yma yw i godi hyder Amira, ac i ddatblygu ei gallu i siarad mewn gwahanol sefyllfaoedd. Drwy gyfrwng y sesiynau yma, cawn weld gobeithio datblygiad yn sgiliau emosiynol a chymdeithasol Amira. 
	· Amira
· Miss Jones 
· Mochyn cwta
· Y rhieni 

